EØS-rådet

EØS-rådet (EEA Council) er det øverste samarbeidsorgan mellom EU og EØS/EFTA-landene.  EØS-rådet har som oppgave å gi EØS-avtalen politisk framdrift og vurdere hvordan avtalen samlet sett virker og utvikler seg. EØS-rådet er et organ på politisk nivå for utveksling av synspunkter mellom EU og EØS/EFTA-landene på EØS-avtalen og sentrale saksområder som berøres av avtalen. 

Rådet møtes vanligvis to ganger i året. Det er sammensatt av et regjeringsmedlem fra hvert av EØS/EFTA-landene og formannskapslandet i EUs råd samt representanter for EUs utenrikstjeneste, Kommisjonen og rådssekretariatet. 

Møtene i EØS-rådet er todelte. Den ene delen er en uformell politisk dialog, fulgt av et formelt EØS-rådsmøte og en orienteringsdebatt om aktuelle saker. Formannskapet i EØS-rådet skal veksle hvert halvår. Utenriksministerne fra formannskapslandet i EØS/EFTA og formannskapslandet i EUs råd leder EØS-rådet etter tur.

EØS-rådet er omtalt i EØS-avtalens artikler 89–91.

Referanser 

EØS